En flok køer er løse på Vejlands Allé og Artillerivej på Amager, og løber i retning mod motorvejen. Politiet er på stedet

En flok på 15 køer er mandag eftermiddag løse på Vejlands Allé og Artillerivej på Amager, og løber i retning mod motorvejen. Politiet er på stedet og forsøger at drive dem i den modsatte retning end motorvejen.

Det oplyser vagtchef i Københavns Politi Henrik Svejstrup til Ekstra Bladet,

Københavns Politi skriver om episoden på Twitter.

14:40 kan Københavns Politi skrive på Twitter, at køerne stadig er løse og nu er ved søen Vejlands Allé.

Vagtchef ved Københavns Politi Michael Andersen fortæller mandag klokken 15 til Ekstra Bladet, at situationen er ved at komme under kontrol.

- Vi har styr på køerne, nu skal vi bare finde ud af, hvordan vi får dem tilbage til deres indhegning, siger han.

Han vil dog ikke love, at situationen ikke kan komme ud af kontrol igen.

- Vi står ved køerne for at forhindre, at de skal løbe ud på motorvejen, men hvis sådan nogle store dyr sætter sig i bevægelse, så ved jeg ikke, hvor nemme de er at stoppe.

Køerne i Trekantsøen på Amager. Foto: Mogens Flindt.

Han oplyser, at køerne stadig er ved Trekantsøen ved Centrumforbindelsen og Vejlands Allé.

Han opfordrer samtidig folk til at søge alternative ruter, indtil politiet melder ud, at køerne er tilbage i egen fold.

Politiet har kontakt til køernes ejer og det formodes, at køerne har hjemme på Amager Fælled.

Ekstra Bladets mand på stedet fortæller klokken 16:40, at køerne stadig er i Trekantsøen. Nu er brandvæsenet også ankommet og de skal forsøge at få køerne op af vandet med fodder.